नई दिल्ली: सर्जिकल स्ट्राइल पर कांग्रेस के सवालों पर बीजेपी के वरिष्ठ नेता रविशंकर प्रसाद ने पलटवार किया है. उन्होंने कहा, कांग्रेस सर्जिकल स्ट्राइक पर सवाल उठाकर पाकिस्तान के आतंकियों का हौसला मजबूत कर रही है. कांग्रेस के बयानों से लग रहा है कि अब वह मुख्यधारा की पार्टी नहीं रही है. केंद्रीय मंत्री एवं भाजपा के वरिष्ठ नेता रविशंकर प्रसाद ने कहा, 'जब पूरा देश भारतीय सेना के जवानों और अधिकारियों के साहस पर गर्व कर रहा था तो राहुल गांधी ने सर्जिकल स्ट्राइक को खून की दलाली कहा था.'